TENTAMEN  MEDICUM 

INAUGURALE,  /o. 

DE 

CONTAGIONE: 

QUOD, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.P. 

ACADEMIAE  EDINBURGENAE  PRAEFECTI, 

NECNON 

AMPLISSIMI  SENATUS  ACADEMICI  CONSENSU,  ET 
NOBILISSIMAE  FACULTATIS  MEDICAE  DECRETO, 

i&ro  dlratiu  SDottoris, 

SOMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS, 

ERUDITORUM  EXAMINI  SUBJICIT 

CAROLUS  THOMAS  STEPHENSON, 

AN  GLUS  ; 

SOCIETAT.  REGIAE  MEDICAE  EDINENSIS  SOCIUS. 


Continuo  * * culpam  compesce,  priusquam 
Dira  per  incautem  serpant  contagia  vulgus. 

ViRGiL.  Georg.  iii. 


Kalendis  Augusti,  hora  locoque  solitis. 


EDINBURGI : 

EXCUDEBAT  JOANNES  MOIU. 

1821. 


A 


%' 


liM 


. . '' 
I 


y*> 


: H >j’0,r|)..A  -T  1^*0  a| 


•.  - ' ir  . '•  '^* 

,)*n  ’ : ^'’- ir 

A «Ml 


.'j  /r  ,aiiua 


. . #’ 


*y,'  4*-  k '-< 


* ^ * <A.  ^ * 

';.4' 


" ■ :-fr.M.>:iK  trri^T.iu  )4’i 


ifSfiiQ»  bl^  > 


;i}N.M<vi;  -.'  *#  a-jHK  • y.i 


, » > 1 s r-rr": , . - '■  '< ' • > ’-  ''* 'a 

f 


8A*^(^HT  ^TKK>/V 

^ .T 


• V*.  i •"<.>?  '' ' 

-Dj.-y»  *i 


\ 


•S.  , f »»•  t^•_ 

, ■ h.,:x»^\- ' X. 

% 

.*  V '.  . . ,•  i :>i  f 


'1 


• iM  . 


..ii- 


PATRUO  SUO  CARISSIMO 


SIMONI  STEPHENSON,  S.L.S.  &c. 

ARMIGERO, 

PROPTER  MULTA  Q.UAE  CONTULIT  BENEFICIA, 

1 

HOCCE  OPUSCULUM 


EXIGUUM  PIETATIS  TESTIMONIUM 


SACRUM  VULT 

CAROLUS  T.  STEPHENSON. 


VIHO  SPECTATISSIMO 


GULIELMO  LY|NN, 

ARMIGERO, 

COLLEG.  HEG.  CHIBURG.  LONDIN.  SOCIO, 
NECNON 

NOSCOMII  WESTMONASTERIENSIS 
CHIHUBGO  MAJORI, 

HAS  STUDIORUM  PRIMITIAS 
BENEVOlENTIiE  EGREGIA 
HAUD  IMMEMOR 
SUMMA  CUM  OBSERVANTIA 
DICAT  CONSECRATQUE 


AUCTOR. 


< 1 ' , -V 


VI 


'oi/jieitj  jM-;-  it/ 


ot/ijaKi  J 


,vrAV«WVK 


I' 


» f 


% 

S 

iuii4 1.1 « 1 ^ i 1. 1 woaiiAjw 


'.v'  ■.■ 

1*  * 


' i)  ll0tAK>UOliytll«  >'  ■•  , 


1 


■ ' ■'  V U.i40t(X‘ii-  '^AJi  J 

■ •<;  vv^  *■  ' , ' - . H 

’ ‘ ,iV.r>t^uA  1 


',  \ ’S.  ;r..*W 

• j;  a 


'A!'»  AV lia«Klf  ^V*  '■ 


>ir. 


'v*  

> , ■^  » ■ 


ti 


':K'' 


^ hVj 


J 


f ♦ 


TENTAMEN  MEDICUM 


INAUGUUALE, 

DE 

I 

CONTAGIONE. 


AUCTORE  CAROLO  J.  STEPHENSOK. 

( 

\ 

Contagium  medium  aut  materies  vocatur, 
qua  quidam  morbi  ab  uno,  ad  alterum  ho- 
minem, sive  per  ipsum  contactum,  sive  per 
aera,  seu  denique  per  res  quales  appellantur 
fomites,  transferuntur.  Limites  arcti  The- 
seos hujusmodi,  vetant  nos  notiones  diversas 
multorum  scriptorum  meminisse,  quas  ilh 
de  verbi  definitione  et  derivatione  prodide- 
runt ; hceat  igitur,  primo  morbos  qui  conta- 
gione propagantur,  deinde  rationes  quibus 
contagium  praecavetur,  commemorare. 

1)E  CONTAGIONE. 


Nihil  in  scriptis  antiquorum  de  morbis 
contagiosis  memoriae  traditum  est,  qua  de 
re  fas  est  judicare,  eos  nullam  scientiam  con- 
tagionis habuisse,  aut  eam  esse  malum  cujus 
rationem  reddere  non  poterant.  Hippo- 
crates nusquam  hujus  mentionem  facit. 
Multi  morbi  formidolosi  hodie  contagione 
propagantur  qui  veteribus,  aut  prorsus  ig- 
noti, aut  eo  tempore  adeo  leves  erant,  ut 
non  iis  notatu  digni  viderentur ; si  quid- 
quam omnino  de  contagio  cognosceretur, 
ejus  notitia  arctissima  erat. 

Ex  plurimis  autem  legibus  in  tabulis  a 
Mose  institutis  a quibus  omnis  contactus 
cum  hominibus  impuris,  aut  morbis  quibus- 
dam laborantibus  prohibetur,  et  ex  cura  qua 
omne  commercium  cum  alienis  gentibus 
vetatur,  verisimile  est  id  genus  contagii, 
quod  ipso  contactu  corporis  inficit,  aliqua 
ex  parte,  primis  etiam  temporibus,  Judaeis 
notum  esse. 


Qualiscunque  fuerit  liac  de  re,  ignorantia 

antiquorum  scriptorum,  haud  dubium  est 
eos  bene  morbos  epidemicos  novisse.  Sed 
hoc  non  satis  probat,  eos,  hujus  rei  habere 
notitiam,  quoniam  validissuna  argumenta 
febriles  contagiones  veras  esse  non  prohibu- 
erunt quominus  apud  medicos  venerit  in  dis- 
putationem, utrum  necne  epidemici  morbi, 
quales  seris  temporibus  grassati  sunt,  pro 
causa  contagionem  habuerint.  ' 

\ 

Livius  tamen,  dum  progressum  febris  en- 
^ demicae  memoriae  tradit,  plane  dicit  mor- 
bum ex  contactu  aegromm  ortum  esse. 

' * “ Et  primo  temporis,  ac  loci  vitio  et 
“ aegri  erant  et  moriebantur  ; postea  cura- 
“ tio  ipsa  et  contactus  aegrorum  vulgabat 
“ morbos.”  Quanquam  autem  concessum 
i'  fiierit  contagionem  interdum  in  cognitionem 
I veterum  incidisse,  et  eam  recentioribus  ma- 
I gis  esse  notam,  parum  tamen  ejus  natura  et 
J propagatio  in  aperto  erant  donec,  labente 
t duodevigesimo  seculo,  methodus  inducti- 


* Ficlc  Liv.  Lib.  XXV.  Cap.  26. 

DE  CONTAGIONE. 


onis  a quibusdam  medicis  et  philosophis  et 
praesertim  Doctore  Haygarth  ad  res  me- 
dicas perscrutandum  adhiberetur.  Morbi 
contagione  propagati  humanae  sunt  speciei 
proprii,  praeter  hydrophobiam,  quae  tum 
hominibus,  tum  aliis  quibusdam  animalibus 
communis  est. 

In  animo  autem  est,  primum  modos  pro- 
ponere, quibus  contagio  morbos  vulgat ; de- 
inde morbos  contagiosos  ordinare  secundum 
modum,  quo  propagantur  ; postremo  de  ra- 
tione contagionem  praecavendi  paucis  dis- 
serere. 

DE  MODIS  QUIBUS  MORBI  CONTAGIONE 
VULGANTUR. 

Nunc  igitur  venitur  ad  modum  exponen- 
dum quo  morbi  contagione  vulgantur. 

Hoc  variis  modis  efficitur. 

I.  Ipso  contactu  solummodo  cum  rebus  et 
corporibus  infectis. 

II.  Alifmorbi,  ex  contactu  et  effluviis  pro- 
pagantur. 

III.  Effluviis  natantibus  in  aere  a corpo- 
ribus morbo  affectis,  aut  rebus  contaminatis 
ortis,  aut  miasmate  paludibus  emisso ; haec 
autem  longe  et  late  vestibus,  suppellectile, 
ct  vi  ventorum  dispergi  possunt. 

DE  CONTAGIONE. 


* DE  PRIMA  CLASSE  MORBORUM  CONTA- 

GIOSOR  UM. 


Nunc  de  prima  classe  morborum  con- 
tagiosorum dicendum  est,  nempe  de  iis 
morbis,  qui  ipso  contactu  propagantur. 

I 

Hoc  modo  Syphilis,  Psora,  Tinea  capi- 
tis, Framboesia,  Sibbens,  Hydrophobia,  vul- 
gantur. 

1.  ■ DE  SYPHILIDE. 

Quidam  priores  et  profecto  recentiores 
scriptores  affirmarunt,  hoc  malum  communi- 
cari posse  homini,  qui  in  eodem  lecto  cubat, 
aut  qui  in  eadem  camera  habitat,  in  quibus 
morbo  laborans. 

Quaecunque  vis  morbi  fuerit,  in  initio  se  i 
hoc  modo  propagandi  obsen^ationes  accura- 
tissimae satis  demonstrant  illum  hodie  non 
ita  sese  diffundere  posse.  Modi,  igitur,  qui- 

bus  saltem  nostris  temporibus  virus  venere- 
um  ab  impuro  homine  ad  sanum  transfertur 
haec  ad  capita  redigi  possunt. 

1.  Coitione,  quoties  genitalia  alterutrius 
Venereis  ulceribus  affecta  sunt. 

2.  Coitione,  quoties  in  genitalibus  alteru- 
trius dum  sanitate  ffui  videtur,  latet  virus, 
quod  nondum  perniciosos  effectus  praestitit. 

3.  Inter  lactandum,  aut  a nutrice  ad  in- 
fantem, aut  ab  infante  ad  nutricem. 

4.  Oblata  actioni  viri  venerei  coi-poris  su- 
peiUciei  parte  ulla  teneriore,  praesertim  si 
partes  objectae  vulneratae,  excoriatae  aut 
quocunque  modo  ulceratae  sunt. 

5.  Incidendo  uUam  corporis  partem  scal- 
pello vel  lanceola  viro  venereo  tincta. 

' / 

2.  DE  PSORA.  ' 

Hoc  malum  parvi  momenti  a medicis  ha-  • 
bitum  est ; sat  erit  igitur  dixisse  eam  con-  • 
tactu,  et  utendo  hominum  affectorum  ves-  • 
timentis  progigni,  et  rarissime,  vel  nun- 
quam, causam  mortis  fieri.  Hunc  morbum  i 
aer  corruptus,  cibus  minime  nutriens  et  im- 
munditia alunt  et  etiam  excitare  videntur, . 
qua  de  re  apud  vulgus  plerumque  incidit. 

/ 

3.  DE  TINEA  CAPITIS. 

Materia  ex  pustulis  secreta  in  cute  ca-  • 
pitis  propagari  videtur ; quod  ad  caetera  per-  • 
tinet  psoram  refert,  quanquam  illius  natura  ; 
contagiosa  neque  tam  subito  apparet  nec  pa-  • 
riter  in  aprico  est. 

I' 

I, 

i’ 

4.  DE  FRAMBCESIA.  | 

In  hanc  nigri  Indiae  Occidentalis  facil- 
bme  incidunt,  et  verisimile  est,  eandem  pn-  | 
mo  ab  Africa  importatam  esse.  Plenimque  i 

diffunditur,  siquando  aliquis  cum  homine 
affecto  concubuerit,  aut  aliter  eum  saepius 
tetigerit.  Hinc  quanquam  Europaei  haud 
videntur  tam  obnoxii  morbo  esse  quam  ho- 
mines nigri,  illi  interdum  tamen  eo  afficiun- 
tur. Mos  est  Africanis  se  inoculare,  ut  la- 
boris immunitatem  habeant.  Vix  aut  ne  vix 
quidem  ahquis  plus  semel  in  vitae  decursu 
hoc  malo  plectitur. 

5.  DE  MALO  CUI  “ SIBBENS”  NOMEN  EST. 

Hujus  morbi  primus  mentionem  fecit 
Doctor  Gilcheist,  qui  credebat  illum  nus- 
quam nisi  in  partibus  Scotiae  occasum  ver- 

m 

SUS  sitis  incidere. 

Ille  medicus  arbitrabatur  immunditiam 
potissimum  morbo  favere;  caeteri  autem  nos 
certiores  faciunt  eum.  recipi  posse,  si  homo 
ex  eodem  cyatho  bibat,  aut  eodem  ad  fu- 
mum tabaci  exhauriendum  tubulo  utatur, 
aut  in  eodem  lecto  cubet  ac  morbo  affecti, 
aut  denique  ulcera  eorum  tangat.  Parum 

distat,  a Framboesia,  de  qua  jam  dictum 
est. 


6.  DE  HYDROPHOBIA. 

Hic  morbus  ab  morsu  canis  rabidi  ple- 
% 

rumque  originem  habet,  interdum ' tamen 
aliis  ab  causis  affertur. 

Morbus  creatur,  si  quando  saliva  canis  ra- 
bie affecti  in  corpus  humanum  inhisa  fue- 
rit ; et,  ut  demonstrant  experimenta  Bris- 
SET  et  Majendie,  si  saliva  hominis  hoc 
morbo  laborantis  in  corpus  canis  penetra- 
verit. 


DE  SECUNDA  CLASSE  MORBORUM  CON- 
TAGIOSOR  UM. 

Nunc  veniendum  est  ad  pauca  dicendum 
iis  de  morbis,  qui  tum  contactu  vel  inocu- 
latione, tum  effluviis  inter  homines  diffun- 
duntur. 

1.  DE  VARIOLA. 

Hic  morbus  ex  effluviis,  quae  a corpori- 
bus morbo  implicitorum  oriuntur,  necnon 
humoribus  corporis  aliquantum  viri  miscen- 
do excitari  potest. 

/ 

2.  DE  VARICELLA. 

Hoc  malum,  non  secus  ac  variola,  a con- 
tagione specifica  excitari  videtur  nec  homi- 
nem saepius  quam  semel  occupat.  Haud 
raro  varicella  non  facile  a variola  dignoscitur, 
quare  plures  in  errorem  inciderunt,  et  ma- 
teriem usurparunt  in  pustulis  illius  geni- 
tam, qua  hoc  malum  inoculatione  moverent. 
Hinc  saepius  male  creditur  eundem  bis  va- 
riola esse  exercitum. 

3.  DE  RUBEOLA. 

Hic  morbus  saepenumero  esse  Scarlati- 
na creditur,  et  vice  versa ; ei  originem  efflu- 

via  dant,  et  ex  experimentis  a celeberrimo 
Doctore  Home  institutis  constat  eam  quo- 
que ab  inoculatione  concitari  posse. 


DE  TERTIA  CLASSE  MORBORUM  CONTA- 
GIOSORUM. 

Effluviis  natantibus  in  aerq  a corporibus 
morbo  affectis  aut  rebus  contaminatis  ortis, 
aut  miasmate  paludibus  emisso  ; hasc  autem, 
longe,  lateque  vestibus,  suppellectile,  et  vi 
ventorum  transportari  possunt. 

Hoc  sub  capite  omnes  pyrexiae,  quotquot 
continentur  in  ordine  celeberrimi  Culleni, 
cui  titulus  est  febres,  et  quidam  quoque 
morbi  inter  profluvia  et  exanthemata  ejus- 
dem auctoris,  comprehenduntur. 

DE  FEBRIBUS. 

Febribus  pro  causa  remota  contagio  est  et 


• ^ 


DE  CONTAGIONE. 


13 


Gullenus  cum  multis  aliis  medicis  eam  sed- 
antes effectus  praestare  judicat ; alii,  autem, 
effectus  ejus  esse  stimulantes  censent.  U- 
cunque  hoc  sit,  satis  patet  contagia  non  nisi 
fontibus,  unde  oriuntur  vicina  vim  edere,  id 
est,  aut  prope  corporibus  hominum  ex  qui- 
bus profluunt,  aut  prope  res,  quales  quum 
fiiissent  corporibus  aegrorum  propinquae, 
morbificum  virus  inhausissent ; in  quibus 
quidem  rebus  illud  virus,  interdum  diu  va- 
lens retinetur, 

CuLLENO  verisimile  videbatur  febres,  quae 

ii  fomitibus,  quam  quae  effluviis  ab  ipso  cor- 

jl  pore  afferuntur,  vehementiores  esse. 

1 

Miasmata,  quae  tam  saepe  febres  excitant 
f ' vapores  vocantur,  qui  ex  palustribus  locis  ex- 
ii halati  calori  oblati  fuerunt.  Hac  de  re  sae- 

I 

& pius  ab  auctoribus  actum  fuit  quam  ut  du- 
l bium  esset  ea  in  initio  causam  febris  existere; 

et  liceat  forsitan  credere  contagia  hujusce 
B;  generis  primo  ab  iis  originem  habuisse. 


14 


DE  CONTAGIONE. 


Febres  plerumque  ab  humani  corporis  aut  j 
paludum  effluviis  moventur. 

Aliae  tamen  causae  non  omittendae  quales  ihj 
ad  haec  mala  afferenda  conferant,  quarum  i|^ 
omnium  praecipua,  in  illo  statu  corporis  po-  -dI 
nitur,  quem  frigus  inducit.  i 

Effectus  frigoris  saepe  salubres  existunt ; i;kj 
at  aliquando  et  morbifici  inveniuntur.  j 

Aliae  quamahae  corporis  constitutiones  ad  lii 
frigus  suscipiendum  magis  idoneae,  et  ahae 
aliis  temporibus  ejusdem  corporis  conditiones  i 
id  effectibus  frigoris  magis  obnoxium  red-  - : 
dunt. 

1.  Imbecilhtas  compaginis  ; imminutus  .4 
praesertim  motus  sanguinis  vigor,  qualis  in-  i 
ediam,  evacuationes,  lassitudinem,  hesternos 
excessus,  nimium  Veneris,  diuturnas  vigilias,  ^ 
plus  justo  studii,  quietem  statim  postimma-  q 
nes  nisus,  multum  somni  aut  decessos  nior- 
bos  sequi  solet. 

2.  Corpus  vel  pars  ejus  magna  solito  amic- 
tu nudata. 

3.  Pars  tantum  corporis  frigori  oblata,  cacj 
teris  partibus,  ad  consuetudinem,  aut  ultra 
calentibus. 

Aliae  quoque  potestates  ad  febres  afferen- 
I das  conferunt,  timor  nimirum,  immoderata 
! potatio,  V enu»  nimia,  caeteraque,  quibus  cor- 
- pus  debilitari  solet.  Sed  utrum  harum,  sedan- 
! tium  potestatum  quaevis  sola  sit  febris  causa 
remota,  an  earum  omnes  tantummodo  ejus 

1 naturae  sint  ut  effectum  effluviorum  huma- 
ni corporis  paludumve  juvent,  seu  denique 
I tantummodo  id  agant,  ut  locum  frigoris  ef- 
fectibus dent,  satis  pro  comperto  haberi  ne- 
quit; potest  fieri  ut  ab  his  febres  excitentur, 
caeterum  plerumque  unaquaeque  simul  cum 
potestatibus  supradictis  conjungitur. 

■ 2.  DE  EXANTHEMATIS. 

De  Scarlatina. — Hic  morbus,  si  qui- 

busdam  medicis  credimus,  idem  est  ac  cy- 
nanche maligna.  Utcunque,  autem,  res  se  • 
habet,  malum  contagione  saltem  progigni-  . 
tur. 

De  Peste. — Hic  morbus  semper  a contagi-  . ; 
one  orig‘nem  ducit,  multos  eodem  tempore  •: 
occupat  et  eorum  plurimos  toUit. 

3.  DE  PROFLUVIIS. 


De  Dysenteria. — Hujus  morbi  initium  . j 
multis  in  exemplis  frigore  trahi  videtur,  j 
Malum  autem  semper  est  contagiosum  et  j 
hac  contagione  diffusum,  frigore  aut  alia  i 
excitante  causa  adjuvante,  epidemicum  in  i 
castris  simihbusque  locis  grassatur. 


I 


Qua  de  re  est  cur  dubitemus,  si  merum  : 
frigus  morbum  excitare  valet,  nisi  in  homine,  • 
qui  jam  contagioni  specificae  oblatus  esset,  i 


Denique  verisimile  est  contagionem  specifi-  t| 
cam  plerumque  morbi  causam  remotam  esse.  ^ 


1 

DE  RATIONE  CONTAGIONEM  PRAECA- 
VENDI. 

Nunc  convenit  proponere  regulas  servandas 
ad  contagionem  in  genere  praecavendam. 

Quoniam  morbi  contagiosi,  ab  altera  ad  al- 
teram regionem  mercibus  translati  sunt,  ita 
oportet  contra  hoc  periculum,  quantum 
I possumus,  vigilare  ; necesse  erit  igitur  dili- 
j gentissime  perscrutari  sanitatem  nautarum 
1 et  mercatorum,  ne  contagione  impliciti  in 
^ teiTam  descenderent ; et  quoties  suspectis 
locis  venerint,  iis  merces  purgare,  et  omnia 

t adhibere,  quae  ad  contagionem  extinguen- 
dam  apta  sunt  imperare. 

> 

Quod  ad  institutum  attinet  cui  Anglice 
i'  nomen  est  Quarantine,  sunt  qui  opinantur 
spatium  quadraginta  diebus  brevius  suffec- 
I turum  esse,  et  qui  dictitant  homines,  nume- 
ro dierum  minuto,  regulas  accuratius  obser- 

vatiiros,  et  magistratus  fallere  minus  saepe 
conaturos.  Siquando  malum  contagiosum  i : 
ortum  est,  et  in  quovis  oppido  aut  regione  i 
grassatur,  summa  danda  est  opera  ne  conta-  - 
gio  inter  caeterorum  locorum  incolas  dif^ 
fundatur.  Hanc  ad  rem  oportet  vetare  ho- 
mines  proficisci,  aut  merces  mitti  loco  in-  -jj 
fecto,  nisi  postquam  compertum  sit  iUos;|| 
bene  sanos  esse,  et  has  infectione  vacare.  !' 

ll 

Deinde  adhibenda  est  cura  quam  maxima  a| 
ad  impediendum  ne  contagio  latius  propa-  -i 
getur  inter  incolas  loci,  ubi  originem  duxit  t 
aut  ad  quem  translata  fuit.  Omnes,  igitur  i 
decet  quam  minime  inter  aegrotantes  vers-  -I 
ari,  ut  morbum  devitent. 

Ad  prohibendum  commercium  affecto- 
rum  et  vacantium  morbo,  magistratus  mul- 
tum conferre  potest,  si  sinit  tot  homines ' 
quot  sint  morbo  vacui,  nec  quibus  ad  mune- 
ra necessaria  opus  est,  oppido  decedere.  Si 
vetat  conciones  haberi  et  incolas  nisi  quam 
minime  inter  se  misceri.  Si  dat  operam  ut  i 

commercia  necessaria  sine  contactu  fiant. 
Si  jubet  res  ita  geri  ut  sit  facile  familiis 
manentibus  se  propriis  domibus  cohibere. 

Si  imperat  omnem  suppeUectHem  viro  in- 
fectam publico  dispendio  purgari  aut  cremari. 

Si  efficit,  ut  nosocomiis-  contagioni  faventi- 
bus missis,  aegrotantes  in  locis  separatis  cu- 
rentur. 

Expedit  eos  docere  qui  necessario  in  cu 
biculis  aegrorum  versantur,  quasdam  con- 
tagiones non  valde  malignam  vim  praestare, 
a nisi  corpora  hominum  eis  oblata,  varias  prop- 
I ter  res,  plus  solito  affectu  proclivia  reddun- 
^ tur;  vel  nisi  quaedam  causae  vim  earum  pes 
i tiferam  excitare  conspirent ; et  ideo,  si  ab  his 
! rebus  et  causis  caverint  immunitatem  peri- 
cuh  habere  posse. 

' Causae  quae,  quoties  cum  contagione  con- 
spirent, majorem  vim  ei  dant,  sunt  frigus, 
metus,  victus  lautus. 

Contra  metum  animus  quam  optime  mu-  i 

i 

niendus  est,  spem  malum  praecavendi  mo- 
dis eam  ad  rem  adhibitis  ei  injiciendo  ; ma-  : 
Ium  minime  esse  immedicabile  hominibus 
fidem  faciendo;  mentes  omnium  negotio  aut 
labore  praeoccupando  ; omnes  res  quae  me- 
tum movent  sicuti  funera  prohibendo  nec 
oportebit  campanas,  quovis  mortuo,  sonare 
aut  ejus  obitum  inter  amicos  quolibet  modo 
‘vulgare. 

Victus  lautus  ex  cibo  animali  constans  ir- 
ritabilitatem corporis  auget  idemque  infec- 
tioni opportunius  reddit.  Cruditas  quoque, . 
sive  a cibi  mole,  sive  qualitate  eundem  efi^ 
fectum  praestat. 

Porro  verisimile  est  quosdam  modos  cor- 
pora hominum  roborandi  adliiberi  posse,  qui-  ■ 
bus  contra  contagionem  muniantur. 

Hanc  ad  rem  haud  absmiile  est  usum  vini, 

' aut  liquorum  fortium  mediocrem  conferre  : 
posse.  Exercitatio,  quoque,  ea  est  ut  si  ad- 

hibeatur  qualis  neque  corpus  calefaciat,  ne- 
que fatiget  multum  prodesse  queat. 

Homines,  qui  balneo  frigido  uti  soliti,  et 
plerumque,  ab  eo  firmiores  redditi  sunt, 
modo  compertum  habeant,  se  non  jam  con- 
tagionem accepisse,  usu  ejus  a malo  evadere 
tutiores  possunt. 

Ad  haec  accedunt  quaedam  medicamenta 
forsitan  utiha,  in  homines  ab  infectione  tu- 
I endo.  Haec  quidem  omnia  sunt  quae  tonica 
1 cognommantur,  inter  quae  corticis  Peruviani 
I mentionem  facere  possumus  omnium  forte 
jl"  efhcacissimi. 

j Si  quidquam  antisepticorum  prodesse  pos- 
i sit,  camphora  sive  per  os  seu  aliter  adhibita 
[I  maxime,  ut  putatur,  est  vahtm’a. 

Quoniam  neque  aer  universus  nec  ulla 
l ejus  pars  magna  contagione  inquinatur  ignes 
B late  in  urbe  infecta  accendere  aut  alios  mo- 
►i  dos  coelum  universum  purgandi  adhibere 

minime  valet  ad  morbum  praecavendum  et 
fieri  potest  ut  noceat. 

Verisimile  est  progressus  contagionis  tar- 
diores evasuros,  si  pauperes  quam  saepissime 
mutare  vestimenta  jubeantur  et  si  facultas 
eam  ad  rem  iis  praebeatur,  et  si  eodem 
tempore  saepenumero  purgare  domus  et 
suppeUectilem  iis  suadeatur. 

1.  Quoniam  periculi  immunitas  ex  mun- 
ditia et  libero  aeris  aditu  prorsus  pendet, 
ostium  cubicub  ubi  laborans  febre  contagi- 
osa, praesertim  in  tabernis  paupemm,  nun- 
quam est  claudendum  : oportet  ut  ex  fenes- 
tris una  plerumque  interdiu,  et  saepe  etiam 
noctu  pateat.  Has  regulas  observare  et 
aegro,  et  aegrum  curantibus  utilissimum 
esset  et  momenti  insignis  sunt,  quoties  ami- 
cus aliquis  aegrotantem  viserit. 

2.  Lectum  aegroti  nunquam  velis  arcte 
circumdare  convenit  ne  omnino  quidem,  ni- 
si ut  ab  luce  defendatur. 

Expedit  quam  saepissime  vestes,  vasa,  et 
caetera  mutare,  ea  statim  in  aqua  gelida  im- 
ponere, ibi  tenere,  et  postea  diligentissime 
lavai*e.  Omnia  aegrotantis  excreta  sunt  sta- 
tim auferenda.  Loca  lectum  circundatia  le- 
vari quotidie  peniculo,  et  aqua  debent. 

Aer  in  febricitantis  cubiculo  in  aliis  quam 
in  abis  partibus  multo  magis  infectus  est ; 
oportet  ut  amici  igitur  et  aegri  custodes  ca- 
veant ne  spiritum  ejus,  ne  auram  quae  a cor- 
I pore  ejus  oritur,  praesertim  si  vela  lecti  sub- 
i mota  fuerint,  ne  vaporem,  quem  omnes 

1 emittunt  evacuationes  haurirent. 

i 

1 

i Siquando  ofbcia  necessaria  abquem  huic 
periculo  objecerint,  infectionem,  spiritu  per 
|i  spatium  intermisso,  effugere  potest. 

Omnes  cavere  decet  ne  qui  esurientes  fe- 
li bricitantem  viserinf ; et  si  metus  est  ne  con- 
ii tagionem  acceperint,  naribus  inungere,  et 
1 ore  spuere  quidquid  viri  in  bis  spiritus  vus 
i’  adhacriat. 

Vestimenta  omnia  ex  lana  et  gossipio  con- 
fecta a corpore  aegri  submovenda,  haec  enim 
genera  materiei  ad  contagionem  accipien- 
dam aptiora  reperiuntur.  Suppellectilis 
quam  minimum  in  cubiculo  locandum  est ; 
et  ea,  qua  opus  est,  quam  minime  ex  ligno  | 
constare  debet.  Panni  oleati  vel  fucati  sub  : 
linteo  inferiore  et  super  linteo  superiore  sunt  ; 
ponendi.  Nulla  major  cibi  moles  aegrotanti  ; 
porrigenda  est  quam  potest  uno  tempore  | 
ingerere.  Omnia  animalia  domestica,  sicuti  ' 
feles,  canes,  etc.  cohibenda  sunt  ne  in  cubi-  ■ 
culum  intrent. 

Postquam  aeger  ad  sanitatem  redierit  eum 
impedire  oportet  ne  inter  homines  versare- 
tur, praesertim  si  ei  fuerint  in  corpore  ali-  i 
qua  ulcera ; quum  enim  res  sic  se  habeat,  ij 
vis  contagionis  diutius  durat.  Quum  mors  f 
accesserit,  cadaver  panno  oleato  et  linteo  in-  \ 
feriore  involvendum  est,  et  confestim  amo- 
vendum  in  locum  aut  fornicem  mortuis  des-  { 

tinatum.  Nec  hominum  debet  ad  sepultu-  )| 

. . 4 

Immeris  afferri,  ut  solet  fien,  sed  in  p 


ram 

aperto  vehiculo.  Prodest  quoque  calcem 
vivam  in  arcam  et  foveam  injicere. 

Omnes  contagiones  sive  specificae  sive  pu- 
tridae et  frigore  et  calore  extremis  minuun- 

O 

tur,  aut  prorsus  extinguuntur;  et  porro  libero 
aeris  aditu  diluuntur  aut  solvuntur,  adeo 
ut  vim  nocivam  amittant.  Ad  contagionem 
prorsus  delendam  gradu  caloris,  qualis  in 
clibano  reperitur,  opus  erit;  cujus  autem 
animalibus  minime  patientibus,  is  non  adhi- 
beri potest,  nisi  ad  vestimenta  suppellecti- 
lemque  purgandum. 

Vapores  acidorum  mineralium  apte  dif- 
fusi, inter  res  quibus  contra  contagionem 
pugnamus,  proximum  fortasse  locum  igni 
tenent. 

Acidum  volatile  vitriolicum  vel  sulphuro- 
sum in  tollendo  contagionem  apprime  pro- 
dest. Vis  autem  ejus  noxia  vetat  nos  eo 

uti,  nisi  in  locis,  qualja  hominibus  vacua 
sint. 

n 

Dr.  Carmichael  Smith  primus  docuit 
acidum  nitrosum  non  minus  efficere,  'ad 
contagionem  extinguendum,  dum  simul  nil 
impedit  spiritum,  nec  vitam  in  discrimen 
adducit. 

Medici  Gallici,  hortante  Domino  Guiton 
DE  Morveau,  acidum  * marinum  tentaA^^e- 
runt ; et  id  nequaquam  aliis  cedere  ad  con- 
tagionem praecavendam  invenerunt,  porro, 
quia  magis  volatile,  forsitan  esse  anteponen- 
dum dictitant.  Adhiberi  quoque  potest 
sine  periculo,  modo  moles  ejus  non  sit  nimia, 
ubi  homines  adsunt.  Acidum  marinum 
parari  potest  ex  muriate  sodae  per  acidum, 
sulphuricum  decomposito.  Si  curemus  ut 
talia  salutis  praesidia  adhibeantur,  multum 
mali  praecavebitur,  et  calamitas  pene  om- 
nium quibus  gens  humana  plectitur,  in  limi- 
ne sisti  potest. 


riNis. 


